1.pielikums

**“Būvprojektu izstrāde ēkas daļējai demontāžai, ēkas un telpu pārbūvei un inženierkomunikāciju pārbūvei, kā arī pamatu stiprināšanai Daugavpils reģionālās nodaļas objektos”**

**TEHNISKĀ SPECIFIKĀCIJA**

1. **Vispārīgā informācija**
2. Objekts – telpu un inženierkomunikāciju pārbūve, būvju legalizācija, pamatu stiprināšana.
3. Pasūtītājs – Nodrošinājuma valsts aģentūra.
4. Objektu adrese:
	1. Brīvības iela 15, Krāslava, īpašuma kadastra numurs 76010040302;
	2. Brīvības iela 122 (a, 126), Jēkabpils, īpašuma kadastra numurs 56010022218; 56010022260; 56010022202;
		1. Administratīvās ēkas pamatu stiprināšana, pacelšana, ēkas sienu plaisu apdare, pārbūvju legalizācija (ieskaitot nesošās konstrukcijas), 1stāva pārbūve atbilstoši VP specifiskajām prasībām un 1 stāva telpu pielāgošana personām ar īpašām vajadzībām;
		2. Nojumes legalizācija (kadastra numuri 56010022218; 56010022202);
		3. Pastaigu laukuma legalizācija (kadastra numurs 56010022260);
		4. Garāžas ēkas statusa precizēšana, jumta konstrukcijas atjaunošana (kadastra numurs 56010022218)
5. Objekta lietotājs – Valsts policija, citas valsts iestādes.
6. Iepirkuma mērķis - saņemt būves un tās inženiertehnisko sistēmu būvprojektu tādā apjomā un kvalitātē, lai Pasūtītājs to varētu izmantot, veicot esošo telpu pārbūvi Valsts policijas vajadzībā.
7. **Darba uzdevums**
8. Izpildītāja uzdevums ir:
	1. Veikt ēku nesošo un norobežojošo konstrukciju, inženierbūvju, kā arī ēkas inženiertehnisko sistēmu apsekošanu dabā, veicot apsekojuma fotofiksācijas un nepieciešamos konstrukciju (tostarp logu izmēru) mērījumus;
	2. Veikt būvprojekta izstrādi būves pārbūves vai atjaunošanas darbiem (norobežojošo konstrukciju siltināšana, ēku inženiersistēmu pārbūve, rekuperācija, enerģijas kontroles un vadības iekārtu uzstādīšana) saskaņā ar Ministru kabineta 2018.gada 28.augusta noteikumiem  Nr.281 “Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"”;
	3. Esošajā administratīvajā ēkā ar kad.apz.001 paredzēt daļēju pārbūvi. Pielāgot telpas aktuālajām Valsts policijas vajadzībām (darba kabineti, speciālās dienesta telpas, atpūtas telpas un citas).
	4. Veikt esošo inženierkomunikāciju pārbūvi, tanī skaitā ūdensvada un kanalizācijas sistēmas maiņa, apkures sistēmas maiņa, elektroinstalācijas sistēmas maiņa, vājstrāvas sistēmu pārbūve (ugunsdrošība un apsardzes signalizācija, piekļuves un videonovērošanas sistēma, datortīkli), ventilācijas sistēmas izbūve;
	5. Apgaismojuma projektēšanā ievērot Ministru kabineta 2017.gada 20.jūnija noteikumus Nr.353 “Prasības zaļajam publiskajam iepirkumam un to piemērošanas kārtība”.
	6. Nepieciešamības gadījumā nodrošināt autoruzraudzību būvprojekta realizācijas laika periodā;
	7. Darbus veikt, ievērojot Latvijas būvnormatīvus un to Latvijas nacionālo standartu prasības.
9. **Būvprojekta izstrādes vispārīgās prasības**
10. Projektēšanas sagatavošanas darbi:
	1. Projektēšanas sagatavošanas darbus Izpildītājs veic saskaņā ar Latvijas Republikas normatīvajiem aktiem un attiecīgo būvatļauju projektēšanas darbiem;
	2. Izpildītājs veic būvatļaujas pieprasījumu, visu minētā Objekta projektēšanai trūkstošo projektēšanas nosacījumu pieprasīšanu, saņemšanu, tostarp, nepieciešamo jaudu precizētu aprēķinu;
	3. Izpildītājs nodrošina izmaiņu saskaņošanu esošajos dokumentos, ja projektēšanas gaitā mainās nosacījumi un parametri;
	4. Izpildītājs veic esošo inženierkomunikāciju izpēti projektējamo inženiertīklu pieslēgšanai.
11. Prasības būvprojektam minimālā sastāvā:
	1. Izpildītājs izstrādā būvprojektu minimālā sastāvā saskaņā ar normatīvo aktu prasībām. Projekta sastāvs – atbilstoši Ministru kabineta 2014.gada 19.augusta noteikumiem Nr.500 ”Vispārīgajiem būvnoteikumi”, Ministru kabineta 2014.gada 2.septembra noteikumiem Nr.529 ”Ēku būvnoteikumi” un Pasūtītāja norādītajām prasībām;
	2. Izpildītājs izstrādā teritorijas plānojumu ar ārējiem inženiertīkliem, ēku funkciju un telpu pārplānojumu, kā arī prasības inženiertehniskajiem risinājumiem, vadoties pēc Tehniskā uzdevuma projektēšanai un normatīvajiem aktiem;
	3. Izpildītājs būvprojektu minimālajā sastāvā saskaņo ar Objekta lietotāju, Pasūtītāju (norādītajā secībā), kā arī ar citām institūcijām, kuras norādītas būvatļaujā projektēšanas darbiem;
	4. Pēc būvprojekta minimālā sastāvā izstrādes Izpildītājs iekšējo inženiertīklu projektēšanas principiālās shēmas saskaņo ar Pasūtītāju. Izstrādājot inženiertīklu projektu, jāņem vērā, ka saskaņā ar telpu apkalpošanas nepieciešamību jāparedz tāds inženiertīklu risinājums, kas nodrošinātu ērtu un ātru piekļuvi tiem ekspluatācijas laikā (remonts, nomaiņa), nebojājot konstrukcijas un telpu (ēkas) apdari.
12. Būvprojekta prasības:
	1. Būvprojektu Izpildītājs izstrādā uz saskaņotā būvprojekta minimālā sastāvā un atbilstoši būvatļaujā norādītajiem projektēšanas nosacījumiem;
	2. Būvprojekta dokumentāciju Izpildītājs izstrādā atbilstoši Tehniskajai specifikācijai, saņemtajiem tehniskajiem noteikumiem un saskaņo to normatīvajos aktos noteiktajā kārtībā;
	3. Izpildītājs nodrošina, ka Būvprojekta sastāvs atbilst Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, Ministru kabineta 2014.gada 2.septembra noteikumiem Nr.529 “Ēku būvnoteikumi” un ka tas noformēts atbilstoši Ministru kabineta 2018.gada 28.augusta noteikumiem Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana””. Ja piedāvājumu iesniegšanas laikā tiek izdoti jauni noteikumi, Pasūtītājam ir tiesības lūgt Izpildītāju precizēt būvprojekta sastāvu saskaņā ar jaunajiem noteikumiem;
	4. Izpildītājs Būvprojektu saskaņo ar Objekta lietotāju, Pasūtītāju (norādītajā secībā), kā arī ar citām institūcijām atbilstoši būvatļaujā norādītajiem projektēšanas nosacījumiem.
13. Būvprojekta sastāvs:
	1. Vispārīgā daļa;
	2. Arhitektūras daļa;
	3. Inženierrisinājumu daļa;
	4. Ekonomikas daļa;
	5. Darbu organizēšanas projekts;
	6. Ugunsdrošības pasākumu pārskata daļa.
14. Īpašas prasības:
	1. Būvprojekta sastāvā Izpildītājs ietver visus detalizētos rasējumus, kas nepieciešami Objekta atsevišķo daļu, mezglu un elementu īstenošanai;
	2. Izpildītājs nodrošina, ka Būvprojekta darbu apjomi ir skaidri un nepārprotami, lai būvuzņēmējs bez papildus sagatavošanās un neattaisnojama riska varētu aprēķināt būvdarbu izmaksas;
	3. Risinājumos Izpildītājs piedāvā atbilstoši Eiropas Savienības prasībām sertificētus materiālus un iekārtas, lai varētu lietot progresīvas un racionālas būvniecības metodes, kas samazinātu Objekta būvniecības laiku, būvniecības izmaksas, ekspluatācijas izdevumus, kā arī nodrošinātu atbilstošu Objekta kalpošanas laiku;
	4. Būvprojektā pieļautās kļūdas un nepilnības, visā projektēšanas un būvniecības laikā Izpildītājs labo autoruzraudzības kārtībā uz projekta autora rēķina bez papildus samaksas piemērošanas;
	5. Izpildītājs Tāmi izstrādā atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””. Ja piedāvājumu iesniegšanas laikā tiek izdoti jauni noteikumi, pasūtītājam ir tiesības lūgt Izpildītāju precizēt būvprojekta sastāvu saskaņā ar jaunajiem noteikumiem.
	6. Ja līguma izpildes laikā ir radusies nepieciešamība veikt papildus ar būvprojekta izstrādi saistītus darbus, kuri sākotnēji nebija paredzami un netika iekļauti Tehniskajā specifikācijā, bet kuri neparedzamu apstākļu dēļ kļuvuši nepieciešami līguma izpildei un kurus tehniski nevar nodalīt no līgumā paredzētajiem projektēšanas darbiem, projektētājam nav tiesību atteikties no minēto papildu darbu veikšanas.
	7. Izpildītājs 1 reizi divās nedēļās iesniedz Pasūtītāja atbildīgajai personai elektronisku atskaiti, par būvprojekta izstrādes gaitu.
15. Pasūtītājam iesniedzamais dokumentu apjoms un saturs:
	1. Būvprojekts un tā pielikumi:
	2. Būvprojekts ar būvvaldes apstiprinājumu;
	3. visu darbu apjomu un būvniecības izmaksu tāme.
16. Izpildītājs visus dokumentus ievieto BIS sistēmā un 1 (vienu) eksemplāru iesniedz Pasūtītājam kopā ar fotofiksācijām elektroniski CD-R un pilnkrāsu drukā. Foto dokumentācija elektroniskā formātā var būt lielākā skaitā nekā sagatavotajos dokumentos.
17. Būvprojekta realizācijas autoruzraudzība:
	1. Izpildītājs autoruzraudzību veic saskaņā ar Būvniecības likumu atbilstoši autoruzraudzības plānam, kontrolējot darba un materiālu kvalitātes standartu nosacījumu izpildi un apsekojuma rezultātus ierakstot autoruzraudzības žurnālā;
	2. Autoruzraudzības laikā autoruzraudzības kārtībā bez papildus samaksas Izpildītājs novērš konstatētās projekta dokumentācijas nepilnības un kļūdas un izstrādā nepieciešamos papildus risinājumus. Izpildītājs ir atbildīgs par būvdarbu izmaksu sadārdzinājumu, kas radies būvprojekta nepilnību gadījumā un tas tiek finansēts uz Izpildītāja (t.i., Projektētāja) rēķina;
	3. Autoruzraudzību Izpildītājs veic arī visā būvniecības garantijas laika posmā;
	4. Autoruzraudzības cenu Pretendents norāda savā Finanšu piedāvājumā un tā ir konstants, nemainīgs lielums visa būvniecības procesa posma laikā. Autoruzraudzības cena netiek papildus precizēta pēc Objekta būvniecības līguma noslēgšanas un paredzamo būvizmaksu precizēšanas.

Pielikumā: Projektēšanas uzdevumi ar pielikumiem katram objektam.